De stimmlosi pharyngali Frikativ isch en Konsonant vo dr menschliche Sprooch. Unter de Sprooche vo dr Wält chunt er sehr sälte vor. S Zeiche im IPA defür isch ħ. En Grossdeil vo Sprooche, wie s Arabisch, wo es de Luut aageblich git, hen stattdesse allerdings schynts en epiglottale Luut: [ʜ][1]. Es isch allerdings mindeschtens ei Sprooch bekannt, wo glychzitig pharyngali un epiglottali Frikativ het, un zwar s Aghulisch, e Sprooch wo vo 17.000 Mensche in dr russische Republik Dagestan gsproche wird.